BCH บวกเฉียด 3% รับอานิสงส์กลุ่ม “คลัสเตอร์” ใหม่ ดันยอดตรวจโควิดพุ่ง
BCH บวกเฉียด 3% รับอานิสงส์กลุ่ม “คลัสเตอร์” ใหม่ ดันยอดตรวจโควิดพุ่ง ล่าสุดอยู่ที่ 15 บาท บวก 0.40 บาท หรือ 2.74% มูลค่าซื้อขาย 172.15 ล้านบาท
BCH บวกเฉียด 3% รับอานิสงส์กลุ่ม “คลัสเตอร์” ใหม่ ดันยอดตรวจโควิดพุ่ง ล่าสุดอยู่ที่ 15 บาท บวก 0.40 บาท หรือ 2.74% มูลค่าซื้อขาย 172.15 ล้านบาท
8 เม.ย. 2564

ผู้สื่อข่าวรายงานว่า ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ล่าสุด ณ เวลา 10.28 น. อยู่ที่ 15 บาท บวก 0.40 บาท หรือ 2.74% สูงสุดที่ 15.10 บาท ต่ำสุดที่ 14.80 บาท ด้วยมูลค่าซื้อขาย 172.15 ล้านบาท
โดย บล.กรุงศรี ระบุในบทวิเคราะห์ แนะนำ “ซื้อ” หุ้น BCH ให้ราคาเป้าหมาย 20 บาท คาดกำไรไตรมาส 1/64 ที่ 330 ล้านบาท เพิ่มขึ้น 19%qoq และ 27 %yoy มาจากรายได้การตรวจคัดกรองหาเชื้อโควิด-19 ที่เพิ่มขึ้น โดย BCH มีส่วนแบ่งในการตรวจคัดกรองมากที่สุดที่ 120,000 ครั้งในช่วงไตรมาส 1/64 ที่ ผ่านมา
ด้าน บล.ฟิลลิป (ประเทสไทย) ระบุว่า ยอดผู้ติดเชื้อโควิด-19 ใหม่ในประเทศเร่งตัวขึ้นจากกลุ่มคลัสเตอร์ใหม่จากสถานบันเทิงส่งผลให้จำนวนเคสตรวจพุ่งสูงขึ้นอย่างมีนัย มากถึงวันละ 2 พันราย ด้านกำไรของ BCH ในไตรมาส 1/64 ปรับเพิ่มขึ้นเมื่อเทียบจากปีก่อน และเมื่อเทียบจากไตรมาสก่อน ได้แรงหนุนจากรายได้ที่เกี่ยวข้องกับโควิด-19, จำนวนเคสตรวจ ณ สิ้น มี.ค.อยู่ที่ 1.2 แสนราย